CELEX: C2006/326/18
Language: fi
Date: 2006-12-30 00:00:00
Title: Asia C-120/05: Yhteisöjen tuomioistuimen tuomio (kolmas jaosto) 9.11.2006 (Finanzgericht Hamburgin (Saksa) esittämä ennakkoratkaisupyyntö) — Heinrich Schulze GmbH & Co. KG i.L. v. Hauptzollamt Hamburg-Jonas (Vientituki — Myöntämisen edellytykset — Vienti-ilmoitus — Asiakirjatodisteiden puuttuminen — Muiden todistuskeinojen käyttäminen)

30.12.2006   
            
            
               FI
            
            
               Euroopan unionin virallinen lehti
            
            
               C 326/9
            
         Yhteisöjen tuomioistuimen tuomio (kolmas jaosto) 9.11.2006 (Finanzgericht Hamburgin (Saksa) esittämä ennakkoratkaisupyyntö) — Heinrich Schulze GmbH & Co. KG i.L. v. Hauptzollamt Hamburg-Jonas
   (Asia C-120/05) (1)
   
   (Vientituki - Myöntämisen edellytykset - Vienti-ilmoitus - Asiakirjatodisteiden puuttuminen - Muiden todistuskeinojen käyttäminen)
   (2006/C 326/18)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Hamburg
   Pääasian asianosaiset
   
      Kantaja: Heinrich Schulze GmbH & Co. KG i.L.
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Finanzgericht Hamburg — Tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30.5.1994 annetun komission asetuksen (EY) N:o 1222/94 (EYVL L 136, s. 5) 7 artiklan 2 kohdan tulkinta — Viejän ei ole mahdollista täyttää velvoitettaan esittää toimivaltaisille viranomaisille vienti-ilmoituksensa tueksi kaikkia niiden aiheellisiksi katsomia asiakirjoja ja tietoja — Ylivoimainen este, joka on aiheuttanut näiden asiakirjojen tuhoutumisen — Mahdollisuus turvautua muihin todistelukeinoihin
   Tuomiolauselma
   Tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30.5.1994 annetun komission asetuksen (EY) N:o 1222/94, sellaisena kuin se on muutettuna 7.2.1996 annetulla komission asetuksella (EY) N:o 229/96, 7 artiklan 1 kohdan kolmatta alakohtaa on tulkittava siten, että silloin kun viejä ei kykene vienti-ilmoituksensa tueksi esittämään — vaikka tämä johtuisi ylivoimaisesta esteestä — asiakirjanäyttöä niiden tuotteiden määristä, jotka on tosiasiallisesti käytetty viedyn tuotteen valmistukseen, tämä säännös ei estä sitä, että viejä esittää näytön muita todistuskeinoja käyttäen. Kansalliset viranomaiset arvioivat tällaisen muun todistuskeinon kansallisessa oikeudessa vahvistettujen menettelysääntöjen mukaisesti, kunhan näillä säännöillä ei rajoiteta yhteisön oikeuden soveltamisalaa tai tehokkuutta. Tästä syystä, silloin kun tukihakemus on esitetty tämän asetuksen 3 artiklan 2 kohdan kolmannessa alakohdassa tarkoitetussa yksinkertaistetussa menettelyssä, kansallisten viranomaisten on otettava huomioon myös viejän ja viranomaisten välillä jo käyty asiakirjavaihto.
   
      (1)  EUVL C 143, 11.6.2005.